
În vremurile cumplite cele mai de pe urmă, 
când s-au înmulţit păcatele noastre, s-au înmul- 
it şi primejdiile asupra noastră, încât s-au împli- 
nit cuvintele Sfântului Apostol Pavel, care zicea: 
„În călătorii adeseori, în primejdii de râuri, în 
primejdii de la tâlhari, în primejdii de la păgâni, 


în primejdii în cetăţi, în primejdii în pustie, în 
primejdii pe mare, în primejdii între fraţii cei 
mincinoși” (2 Cor. XI, 26). Când cuvintele Dom- 
nului s-au împlinit: „Că se va scula neam peste 
neam şi împărăție peste împărăție și va fi foamete 
şi ciumă şi cutremure pe alocuri”, când ne supără 
pe noi năvălirile celor de alt neam, războaiele cele 
dintre noi şi rănile cele purtătoare de moarte, 
atunci Prea Curata și Prea Binecuvântata Fecioară 
Maria, Maica Domnului, ne dă nouă Acoperă- 
mântul ei spre apărare, ca din toate primejdiile 
să ne scape pe noi de foamete, de ciumă şi de 





cutremure să ne apere, de războaie și de răni să 
ne acopere și să ne păzească pe noi sub Aco- 
perământul său nevătămaţi. Despre acest lucru 
s-a făcut încredințare în Constantinopol în îm- 
părăția lui Leon cel Înţelept, împăratul cel drept 
credincios, întru prea slăvita biserică a Prea Sfintei 
Născătoare de Dumnezeu, cea din Vlaherne, 
După săvârșirea cântării celei de toată noaptea, 
într-o zi de Duminică, în luna octombrie, ziua 
întâi, fiind de faţă şi mulţimea poporului, la ceasul 
al patrulea din noapte, Sfântul Andrei, cel ce era 
întru totul al lui Hristos, și-a ridicat ochii în sus 
şi a văzut-o pe Împărăteasa Cerului, pe Acoperi- 
toarea a toată lumea, Prea Sfânta Născătoare de 
Dumnezeu, stând în văzduh şi rugându-se, strălu- 
cind ca soarele şi acoperind poporul cu cinstitul 
său Omofor, Văzând aceasta Sfântul Andrei a 
zis către ucenicul său Epifanie: „Oare vezi, frate, 
pe Împărăteasa şi pe Doamna tuturor, care se 
roagă pentru toată lumea!” lar el a răspuns: „O 
văd, sfinte părinte, şi mă înspăimânt”, 
Precum odată Sfântul loan Cuvântătorul de 
Dumnezeu a văzut pe cer un semn mare, o fe- 
mneie îmbrăcată în soare, așa și Sfântul Andrei în 

biserica Vlahernei, cea asemănătoare cerului, a 
văzut-o pe Mireasa cea fără de mire îmbrăcată 
în porfiră ca soarele. Semnul văzut de Sfântul 
loan Cuvântătorul de Dumnezeu închipuia pe 
„Acoperitoarea noastră cea Preamilostivă, care 
s-a săvârșit în acea vreme, când a arătat tulbu- 
rarea întregii făpturi: 

„Se făcură fulgere, glasuri și tunete, cutremur 
şi grindină mare şi un semn mare s-a arătat pe 
cer — o femeie îmbrăcată în soare”, 

Deci, pentru ce semnul acela, care înainte în- 
chipuia pe Prea Curata Fecioară Maria, nu s-a 
arătat mai înainte de fulgere, de tunete, de gla- 
suri, de cutremur și de grindină, când încă toate 
stihiile erau în pace, ci numai atunci când s-a 
făcut tulburarea cea înfricoșătoare a cerului și a 
pământului! S-a făcut, pentru ca să se arate că 
Acoperitoarea noastră cea preabună, în vremea 
cea rea, când năvăleşte nevoia asupra noastră, 
atunci vine în ajutorul nostru și ne ocroteşte de 
fulgerele amăgitoarei deșertăciuni lumești, care 
nu strălucesc îndelung, de glasurile mândriei vieţii 
şi de cele ale slavei deșarte, de tunetele năpădirii 
năprasnice a vrăjmașului, de cutremurul patimilor 

şi de grindina pedepsei celei de sus care năvă- 
leşte asupra noastră pentru păcate, Căci, atunci 
când toate aceste primejdii ne supără, îndată, ca 
un semn mare, se arată Ajutătoarea cea grabnică 
a neamului creștinesc, păzindu-ne şi acoperindu-ne 
pe noi, 

„Acesta este semnul pe care l-a dat Domnul 
celor ce se tem de EI, pentru ca ei să fugă din faţa 
arcului, căci în lumea aceasta suntem puși ca un 
semn spre săgetare și zboară asupra noastră să- 
gețile din toate părţile, unele din arcul vrăjma- 
şilor celor văzuţi, care îşi încordează arcul asupra 
noastră şi se laudă întru mândria lor, iar altele 
din arcul vrăjmașilor nevăzuţi, încât noi plângem 
aşa: „Nu putem să suferim săgetările diavoleşti”, 
Altele vin de la firea cea care se luptă asupra du- 
hului, iar altele de la arcul mâniei și îngrozirii 
celei drepte a lui Dumnezeu, despre care David 
zicea: „De nu vă veţi întoarce, sabia Sa o va luci, 
arcul Său l-a încordat și l-a pregătit, Şi în el a 
gătit unelte de moarte, săgețile Lui pentru cei ce 
ard le-a lucrat,“ (Psalm 7, 12-13), 

Cu toate săgețile acelea, ca să nu fim răniţi 
de moarte, ni s-a arătat nouă acel semn, ca să 

fugim din fața arcului sub Acoperământul Prea 
Curatei şi Prea Binecuvântatei Fecioare, cu al cărei 
Acoperământ, apărându-ne ca o pavăză, ne fe- 
rim întregi de săgetări, Căci această Apărătoare 
are o mie de paveze spre apărarea noastră, cum 
grăieşte către dânsa Duhul Sfânt: „Gâtul tău e 
turnul lui David, menit să fie casă de arme: mii 
de scuturi atârnă acolo și tot scuturi de viteji” 
(Cântarea Cântărilor 4,4), 

A zidit odată David un tum al său prea 
frumos şi prea înalt, între Sionul cel ce stă pe 
muntele înalt şi Ierusalimul cel pus mai jos, şi 
fiică a Sionului l-a numit. Și era turnul acela între 
dânșii ca grumazul între trup şi cap, căci cu înăl- 
jimea sa întrecea Ierusalimul şi ajungea Sionul, 
lar pe turnul acela erau atâmate pavezele și toate 
armele cele de război pentru apărarea lerusali- 
mului, Deci, aseamănă Duhul Sfânt pe Prea Curata 
Fecioară Maria cu tumul lui David, căci aceasta, 
fiind fiica lui David, mijloceşte la Hristos, capul 
Bisericii, pentru credincioșii care sunt trupul Bi- 
sericii Lui, stând deasupra Bisericii pentru că ea este 
cu adevărat mai înaltă decât toţi, lar la Hristos, 
ea, cea care L-a născut cu trupul, mijlocește și 





acum, când a stat în văzduh între cer și pământ, 
între Dumnezeu și între oameni, între Hristos şi 
Biserica cea care se luptă, ca turnul lui David între 
Sion şi lerusalimul cel plin de pavezele celor tari. 

Paveze sunt rugăciunile ei pentru noi, cele 
întru tot puternice către Dumnezeu, care s-au auzit 
de cei vrednici în vremea cinstitului ei Acoperă- 
mânt, pentru că se ruga cu umilință ca o maică 
către Fiul şi Făcătorul său, grăind cuvinte de ru- 
găciune milostivitoare şi de îndurare, zicând: 

„Împărate ceresc, primește pe tot omul care Te 
slăveşte pe Tine şi cheamă în tot locul Preasfânt 
numele Tău, şi unde se face pomenirea numelui 
meu, pe acel loc îl sfințește şi preamăreşte pe cei 
ce Te preamăresc pe Tine, lar celor ce cu dragoste 
mă cinstesc pe mine, Maica Ta, primeşte-le toate 
rugăciunile și făgăduinţele și de toate nevoile şi 
răutățile îi izbăveşte”, 

'Unele dintre aceste rugăciuni ale ei, oare nu 
sunt scuturi care apără Biserica! Cu adevărat sunt 
paveze nebiruite, cu care vom putea să stingem 
toate săgețile cele aprinse. 

Sfântul Ambrozie spunea despre turnul lui 
cetăţii şi pentru împodobirea ei. 

„A zidit David un tun care să fie spre apă- 
rare şi spre înfrumusețarea cetății. Spre apărare, 
că de departe priveşte pe vrăjmași şi îi izgonește 
pe ei de la cetate, iar spre înfrumusețare, că pe toate 
zidirile cele înalte ale Ierusalimului le întrece cu 
înălțimea sa”, 

De aceea nu în zadar s-a asemănat cu turnul 
acela Acoperitoarea noastră, care ne este nouă 
turn de tărie în faţa vrăjmașului, căci cu adevărat 
ne apără pe noi şi ne împodobește, 

Ne apără, când pe vrăjmaşii noștri cei văzuţi 
şi nevăzuţi îi izgonește departe de la noi, când pe 
cei robiţi din legături îi scapă, când pe cei chi- 
nuiţi de duhuri necurate îi izbăvește, când pe cei 
mâhniţi îi mângâie, pe cei năpăstuiţi îi apără, pe 
cei flămânzi îi hrănește, când celor înviforaţi le 
face adăpost și pe bolnavi îi cercetează, 

Ne împodobește pe noi, acoperind înaintea 
lui Dumnezeu goliciunea cea de rușine a sufletu- 
lui nostru, iar cu slujirile sale preaînalte, asemeni 
unor prea scumpe podoabe şi unor multe daruri, 
ca nişte nesecate visterii, împlinind lipsa noastră, ne 
face bineprimiţi pe noi înaintea ochilor Domnului. 
Ea împodobește pe cei ce nu au îmbrăcăminte de 

nuntă şi îi îmbracă cu haina sa, făcându-i ca și 
cum nu s-ar vedea de ochiul cel atotvăzător ruși- 
nea goliciunii lor sufletești, lucru care se închipuie 
înainte în pămnântul cel nevăzut şi neîmpodobit, 
acoperit atunci de ape. Căci pământul cel neîm- 
podobit și deșert era chipul sufletului celui păcă- 
tos, care și-a pierdut duhovniceasca sa frumuseţe 
şi s-a făcut deșert de lucruri bune și străin de darul 
lui Dumnezeu, lar apele care acopereau pământul 
cel neînfrumusețat au preînchipuit milostivirea 
Sfintei Fecioare Maria, Născătoarea de Dumne- 
zeu, ca pe o mare nesecată și ca niște râuri ce cu 
nelipsire spre toţi se revarsă şi pe toţi îi acoperă. 

Când Duhul lui Dumnezeu se purta pe dea- 
supra apelor, la fel se purta şi pe deasupra pămân- 
tului cel neînfrumusețat și acoperit de ape, căci, 
nevăzând lipsa lui de frumuseţe, tăinuit închipuia 
că sufletul cel acoperit prin milostivul Acoperă- 
mânt al Născătoarei de Dumnezeu, chiar dacă 
ar fi lipsit de frumuseţe, nu se va păgubi de darul 
Duhului Sfânt. Căci Acoperământul Preasfintei 
Născătoare de Dumnezeu va acoperi lipsa lui de 
frumuseţe, ca o apă pe pământul cel neînfrumu- 
seţat, şi cu podoaba darului său îl va înfrumuseţa 
şi pe Sfântul Duh ÎI va atrage la dânsul, 

10 





Ne înfrumuseţează pe noi Preacurata Fecioară, 
când pe cei păcătoşi îi face drepţi şi pe cei ne- 
curaţi îi face curaţi, Fericitul Anastasie Sinaitul 
grăiește despre dânsa așa: 

„Pe magi îi face apostoli, pe vameşi evan- 
gheliști, iar pe desfrânate, mai cinstite decât pe 
fecioare le face, Așa pe Maria Egipteanca, care 
a fost desfrânată, a făcut-o mai cinstită decât pe 
multe fecioare şi cea care mai înainte era întu- 
necată și necurată, acum ca soarele strălucește în 
împărăția lui Hristos prin mijlocirea Preacuratei 
Fecioare Maria, care tuturor celor ce aleargă la 
dânsa le este acoperământ și înfrumusețare”, 

Maica Domnului împodobește tot lerusa- 
limul duhovnicesc, adică Biserica lui Hristos, 
care cântă astfel, lăudând-o la praznicul acesta 
de acum: „O, ce minunată înfrumusețare a tutu- 
Tor credincioșilor eşti împlinirea proorocilor, slava 
apostolilor şi podoaba mucenicilor, lauda fecioriei 
şi prea minunatul Acoperământul a toată lumeal”, 

Pe tumul lui David, împreună cu pavezele, 
erau săgețile celor puternici. Și acest însuflețit 
turn, Prea Curata Fecioară Maria are cu ea să- 
gețile celor puternici, adică rugăciunile sfinților, 

cei ce se roagă împreună cu dânsa, Căci nu sin- 
gură s-a arătat în biserică, stând în văzduh, ci cu 
oștile îngerești și cu mulţime de sfinţi, care în 
haine albe şi cucernic stăteau împrejurul ei. Ru- 
găciunile către Dumnezeu ale celor sfinți sunt ca 
săgețile celor puternici care pot să gonească toate 
taberele vrăjmașului, Ştie Doamna, Prea Curata 
Născătoare de Dumnezeu, că război este viața 
noastră pe pământ. Căci vrăjmașul se războieşte 
asupra noastră cu toate puterile sale, pomind 
împotriva noastră taberele sale, înconjurându-ne 
pe noi cu toate legiunile sale: „Înconjuratu-ne-au 
pe noi câini mulţi, adunarea celor vicleni ne-a 
cuprins, deschis-au asupra noastră gura lor, ca 
un leu ce răpește și răcneşte”, 

Pentru aceea, cereasca Împărăteasă, vrând să 
ne ajute, a pornit asupra vrăjmașului nostru toate 
cereștile puteri, a chemat pe prooroci, pe apos- 
toli, a adunat pe mucenici, pe fecioare, pe cuvioși, 
pe cei drepţi şi cu aceștia a venit să ne ajute nouă 
şi să se așeze împrejurul nostru, ca să ne dea nouă 
biruinţă asupra vrăjmașului. Căci printr-însa se 
dau biruinţele, printr-însa se răpun vrăjmașii. A 
venit cu oști îngerești, că este mai înainte văzută 

de lacov ca o scară pe care mulţimea îngerească 
0 înconjoară, 

Pomenind aici de scara lui lacov, poate să se 
întrebe cineva: pentru ce îngerii pe dânsa neîn- 
cetat se urcau și se coborau! Înţelegând că scara 
aceea era preînchipuire a Fecioarei Maria, după 
cum spune cuvântul cel bisericesc despre dânsa: 
„Bucură-te, podul cel ce duci la ceruri și scara cea 
înaltă pe care a văzut-o lacov”, se va şti pentru 
ce nu au odihnă pe scară îngerii: că întru rugă- 
ciune neadormită, împreună cu Pururea Fecioară 
Maria, neîncetat să ajute oamenilor ca, suindu- 
se, să înalțe la Dumnezeu rugăciunile celor ce se 
roagă, iar pogorându-se, să aducă de la Dum- 
nezeu oamenilor ajutor și daruri, 

Această scară care este Maica lui Dumne- 
zeu, şi acum a pogorât cu sine din cer mulțimea 
îngerilor, aducându-ne nouă de sus acoperire și 
apărare. A venit cu îngerii, ca lor să le porun- 
cească să ne păzească pe noi în toate căile noastre, 
Şi pe soborul tuturor sfinţilor l-a adus cu sine, ca, 
făcând pentru noi sobornicească rugăciune, pe 
ale noastre umile rugăciuni sobomnicește să le 
aducă la Fiul său și Dumnezeul nostru. 

Între toţi sfinţii ce s-au arătat în biserică cu 
Prea Curata Fecioară, doi erau mai aleși: Sfântul 
loan Botezătorul, Înaintemergătorul Domnului - 
altul mai mare decât el nu s-a născut între cei 
născuți din femeie - şi Sfântul loan Evanghe- 
listul, Cuvântătorul de Dumnezeu, pe care îl iubea 
lisus şi care s-a rezemat pe pieptul Lui, Pe amân- 
doi rugătoarea noastră, Fecioara Maria, i-a luat 
cu ea la rugăciunea cea pentru noi, ca pe cei ce 
au îndrăzneală către Dumnezeu, ca prin ajutorul 
lor să plece mai degrabă pe Dumnezeu spre milă, 
pentru că mult poate rugăciunea celor bineplă- 
cuţi Stăpânului, 

A stat Prea Curata Fecioară între aceşti sfinţi 
precum chivotul între doi Heruvimi, precum 
scaunul Domnului Savaot între Serafimi, precum 
Moise cu mâinile întinse între Aaron și Or, iar 
Amalicul iadului a căzut cu toată stăpânirea și 
puterea cea întunecată, 

Deci să prăznuim Acoperământul Prea Sfin- 
tei Fecioare Născătoare de Dumnezeu, aducân- 
du-ne aminte de acea preamărită arătare a ei care 
a fost în biserica Vlahemnei, fiind văzută de Sfântul 
Andrei şi de Epifanie. Să prăznuim, mulțumind 





„Acoperitoarei noastre pentru această prea mare 
milostenie arătată spre neamul creştinesc. Cu tot 
dinadinsul s-o rugăm ca, acum şi întotdeauna, 
cu milostivire să ne acopere pe noi, cei care avem 
nevoie de Acoperământul ei, Căci fără de Aco- 
perământul și sprijinul ei pentru noi, cei ce întot- 
deauna mâniem pe Dumnezeu, ne este cu nepu- 
tinţă a trăi, pentru că, greșind mult, cădem sub 
multe certări, după cum zice Sfânta Scriptură: 
„Multe sunt bătăile păcătosului” (Psalm 31, 11), 

„Acum am fi pierit pentru fărădelegile noastre, 
de nu ne-ar fi acoperit pe noi Prea Milostiva Stă- 
până, căci de nu ar fi stat înainte Sfânta Fecioară, 
rugându-se pentru noi, cine ne-ar fi izbăvit pe 
noi de atâtea nevoi sau cine ne-ar fi păzit până 
acum liberi! 

Ne sfătuiește Proorocul Isaia: „Du-te, popo- 
rul meu, intră în cămările tale și închide ușa după 
tine, ascunde-te puţine clipe, până când mânia 
va fi trecuti” (Isaia 26, 20). Unde vom putea să 
ne ascundem de mânia Domnului! Acoperămân- 
tul nu ne-am agonisit nicăieri unde ca să scăpăm 
noi, păcătoşii, în afară de Acoperământul Sfintei 
Fecioare Maria, Stăpâna lumii, care pentru sine 

şi prin gura Duhului Sfânt, grăieşte: „Eu ca negura 
am acoperit pământul”, 

Deci sub Acoperământul acesta să ne as- 
cundem, care acoperă tot pământul ca o negură, 
O, Prea Cinstită Fecioară Născătoare de Dum- 
nezeu, pentru ce te asemeni cu un lucru urât ca 
negura? Oare nu-ţi sunt ie soarele, luna şi stelele 
spre asemănare! Precum şi cu mirare s-a zis despre 
tine: „Cine este aceasta care se ivește ca o dimi- 
neaţă, frumoasă ca luna și aleasă ca soarele! lar 
negura ce fel de frumuseţe are, că nu te scârbeşti 
de asemănarea ei! Negura când cade pe pământ 
se înmulțește și îl acoperă, atunci toate fiarele 
scapă de vânători, pentru că nimeni nu le poate 
vâna”, Aceasta este taina pentru care Preacurata 
Fecioară Maria s-a numit negură, căci și pe noi 
ne acoperă din calea vânătorilor, 

Noi, păcătoşii, pentru neomenia noastră, fiare 
suntem, după cuvintele Sfântului loan Gură de 
Aur, Ca urșii facem pofta pântecelui, trupul îl 
îngrășăm ca pe un cal, ţinem minte răul la fel ca 
şi cămila, răpim la fel ca lupul, ne mâniem ca șerpii, 
muşcăm ca scorpia, suntem vicleni ca vulpea şi 
aruncăm otrava răutăţii la fel ca vipera. Pe noi, 

care suntem astfel, ne ajung vânătorii, ne ajunge 
dreapta mânie a lui Dumnezeu, izbind toate meş- 
teşugurile noastre cele rele: „Dumnezeul izbân- 
zilor, Domnul Dumnezeul izbânzilor cu îndrăz- 
neală a stat”, 

Ne ajung pe noi şi fărădelegile noastre, 
încât grăim: „Apucatu-m-au fărădelegile mele și 
n-am putut să văd”, 

Ne apucă pe noi vrăjmașul cel nevăzut: „Fă- 
cutu-s-a ca un urs vânător, pândindu-mă pe mine 
ca leul în ascunzișuri”, Ne apucă pe noi și vrăj- 
maşul cel văzut, așa după cum a spus: „Gonind 
voi prinde, voi ucide cu sabia mea, Stăpâni-va 
mâna mea”, 

Dar să îndrăznim să avem negura cea gân- 
dită care ne acoperă pe noi, pe Preasfânta Fecioară 
Maria, spre care nădăjduim să scăpăm, că sub 
„Acoperământul ei nici un fir din capul nostru nu 
va pieri. Numai cu umilință către dânsa să strigăm, 
zicând: 

Acoperă-ne pe noi cu Acoperământul tău, 
că tu ești AAcoperitoarea noastră, Prea Sfântă 
Fecioară Maria. În ziua răutăților noastre, aco- 
peră-ne pe noi. Toate zilele vieţii noastre sunt 

rele, precum odată lacov cel din Legea Veche a 
zis: «Puţine şi rele au fost zilele anilor vieţii 
mele», Rele sunt zilele noastre în care vedem 
numai rele şi singuri într-însele multe răutăţi 
facem, adunându-ne nouă mânie în ziua mâniei. 
Deci, în toate zilele noastre cele rele, o, Sfântă 
Fecioară Maria, Născătoare de Dumnezeu, de 
al tău milostiv Acoperământ avem trebuință și 
te rugăm: acoperă-ne pe noi în toate zilele noastre, 
dar mai ales în ziua cea rea, când sufletul se va 
despărți de trup, de faţă să stai nouă, în ajutor, şi 
să ne acoperi pe noi de duhurile rele din văzduh, 


iar în ziua înfricoșătoarei judecăţi de Apoi să ne 
acoperi pe noi întru adâncurile Acoperămân- 
tului tău, 

Amin. 





ACATISTUL 
Sfântului Acoperământ al Maicii Domnului 


De este preot se zice: Binecuvântat este Dumnezeul 
nostru... iar de este diacon, monah sau mirean, se zice: 
Pentru rugăciunile Sfinţilor părinților noştri, Doamne 
lisuse Hristoase, Fiul lui Dumnezeu, miluiește-ne pe noi, 

„Apoi Împărate ceresc... Sfinte Dumnezeule... Slavă,.. Şi 
acum... Prea Sfântă Treime... Doamne miluiește (de 3 
ori), Slavă.... Şi acum... Tatăl nostru... și troparele: 


Miluieşte-ne pe noi, Doamne, miluieşte-ne pe 
noi, că nepricepându-ne de nici un răspuns, 
această rugăciune aducem Jie, ca unui Stăpân, 
noi, păcătoşii robii Tăi, miluiește-ne pe noi, 


Slavă... 


Doamne, miluieşte-ne pe noi că întru Tine 
am nădăjduit. Nu Te mânia pe noi foarte, nici 
pomeni fărădelegile noastre, ci caută şi acum ca 
un Milostiv și ne izbăveşte pe noi de vrăjmaşii 

noștri, că Tu eşti Dumnezeul nostru şi noi sun- 
tem poporul Tău, toţi lucrul mâinilor Tale suntem 
şi numele Tău chemăm. 


Şi acum..., al Născătoarei de Dumnezeu: 


Uşa milostivirii deschide-o nouă, binecuvân- 
tată Născătoare de Dumnezeu, Fecioară, ca să 
nu pierim cei ce nădăjduim întru tine, ci să ne 
izbăvim prin tine din nevoi, că tu ești mântuirea 
neamului creştinesc, 


„Apoi: 


red într-unul Dumnezeu, Tatăl atotţii- 
torul, Făcătorul cerului și al pământului, 
văzutelor tuturor și nevăzutelor. 

Şi întru unul Domn lisus Hristos, Fiul lui 
Dumnezeu, Unul-Născut, Care din Tatăl S-a 
născut mai înainte de toți vecii, Lumină din 
Lumină, Dumnezeu adevărat din Dumnezeu 
adevărat, născut, iar nu făcut, Cel de o fiinţă cu 
Tatăl, prin Care toate s-au făcut, 

Care pentru noi oamenii şi pentru a noastră 
mântuire, S-a pogorât din ceruri şi S-a întrupat 
de la Duhul Sfânt și din Maria Fecioara și S-a 
făcut om, 

Și S-a răstignit pentru noi în zilele lui Ponţiu 
Pilat, a pătimit și S-a îngropat, 

Și a înviat a treia zi după Scripturi, 

Şi S-a înălțat la ceruri şi şade de-a dreapta 
Tatălui, 

Şi iarăşi va să vină cu slavă, să judece viii şi 
morţii, a Cărui împărăție nu va avea sfârșit, 

Şi întru Duhul Sfânt, Domnul de viață Fă- 
cătorul, Care din Tatăl purcede, Cel ce împre- 
ună cu Tatăl și cu Fiul este închinat și slăvit, 
Care a grăit prin prooroci, 

Întru una sfântă, sobornicească şi apos- 
tolească Biserică, 

Mărturisesc un Botez întru iertarea păcatelor, 

Aştept învierea morţilor. 

Şi viaţa veacului ce va să fie, Amin. 


Doamne miluiește (ie 12 ori). 

Apoi: 
Psalmul 142 


oamne, auzi rugăciunea mea, ascultă cererea 

mea, întru credincioșia Ta, auzi-mă, întru 
dreptatea Ta, Să nu intri la judecată cu robul Tău 
că nimeni din cei vii nu-i drept înaintea Ta, Vrăj- 
maşul prigonește sufletul meu şi viața mea o calcă 
în picioare; făcutu-m-a să locuiesc în întuneric ca 
morţii cei din veac. Mâhnit e duhul în mine şi 


inima mea încremenită înlăuntrul meu, Adu- 
su-mi-am aminte de zilele cele de demult, cu- 
getat-am la toate lucrurile Tale, la faptele mâinilor 
Tale m-am gândit. Tins-am către Tine mâinile 
mele, sufletul meu, ca un pământ însetoșat, Degrab 
auzi-mă, Doamne, că a slăbit duhul meu. Nu-Ţi 
întoarce faţa Ta de la mine, ca să nu mă asemăn 
celor ce se pogoară în mormânt, Fă să aud di- 
mineaţa mila Ta, că la Tine îmi este nădejdea. 
„Arată-mi calea pe care voi merge că la Tine am 
ridicat sufletul meu, Scapă-mă de vrăjmașii mei 

că la Tine alerg, Doamne, Învaţă-mă să fac voia 
Ta că Tu eşti Dumnezeul meu. Duhul Tău cel 
bun să mă povăţuiască la pământul dreptății, 
Pentru numele Tău, Doamne, dăruiește-mi viaţă, 
Întru dreptatea Ta scoate din necaz sufletul meu, 
Fă bunătate de stârpește pe vrăjmașii mei şi pierde 
pe toţi cei ce necăjesc sufletul meu că eu sunt 
robul Tău, 


Slavă... Şi acum... Aliluia (de 3 ori), 
„Apoi troparul, glasul al 4-lea: 


stăzi poporul cel binecredincios, lumi- 

nat prăznuind, umbriţi fiind prin ve- 
nirea ta, Maica lui Dumnezeu, şi căutând către 
prea cinstită icoana ta cu umilință grăim: Aco- 
peră-ne pe noi cu cinstitul tău Acoperământ, și 
ne scapă de tot răul, rugând pe Fiul tău, Hristos 
Dumnezeul nostru, să mântuiască sufletele 
noastre, 


Doamne miluiește (de 3 ori), apoi: 

Psalmul 50: 


iluieşte-mă, Dumnezeule, după mare 

mila Ta şi după mulțimea îndurărilor 
Tale, şterge fărădelegea mea. Mai vârtos mă 
spală de fărădelegea mea și de păcatul meu mă 
curățeşte, Că fărădelegea mea eu o cunosc şi pă- 
catul meu înaintea mea este pururea. Ție unuia 
am greșit şi rău înaintea Ta am făcut, așa încât 
drept eşti Tu întru cuvintele Tale şi biruitor când 
vei judeca Tu, Că iată, întru fărădelegi m-am ză- 
mislit şi în păcate m-a născut maica mea. Că 
iată, adevărul ai iubit, cele nearătate și cele as- 
cunse ale înţelepciunii Tale mi-ai arătat mie, 
Stropi-mă-vei cu isop şi mă voi curăţi, spă- 
la-mă-vei şi mai vârtos decât zăpada mă voi albi, 
Auzului meu vei da bucurie şi veselie, bu- 
cura-se-vor oasele cele smerite. Întoarce fața Ta 
de la păcatele mele și toate fărădelegile mele 
şterge-le. Inimă curată zideşte întru mine, Dum- 
nezeule, şi duh drept înnoiește întru cele din- 
Tăuntru ale mele, Nu mă lepăda de la faţa Ta şi 

Duhul Tău cel Sfânt nu-L lua de la mine. Dă-mi 
mie bucuria mântuirii Tale şi cu duh stăpânitor 
mă întărește. Învăja-voi pe cei fără de lege căile 
Tale şi cei necredincioși la Tine se vor întoarce, 
Izbăveşte-mă de vărsarea de sânge, Dumne- 
zeule, Dumnezeul mântuirii mele, bucura-se-va 
limba mea de dreptatea Ta. Doamne, buzele mele 
vei deschide şi gura mea va vesti lauda Ta, Că 
de ai fi voit jertfă, Ți-aş fi dat, arde-rile de tot nu 
le vei binevoi. Jertfa lui Dumnezeu, duhul umilit, 
inima înfrântă şi smerită, Dumnezeu nu o va 
urgisi, Fă bine, Doamne, întru bunăvoirea Ta Sio- 
nului și să se zidească zidurile Ierusalimului, 
Atunci vei binevoi jertfa dreptăţii, prinosul şi 
arderile de tot, atunci vor pune pe altarul Tău 
viței. 





Condacele şi Icoasele 
Condacul 1: 


Îmnintesei celei alese mai înainte de veci, 
împărătesei celei mai înalte decât toată 
făptura cerului și a pământului, care a venit oa- 
recând la rugăciune în biserica cea din Vlaherne 
şi se ruga pentru cei din întuneric, acesteia și noi, 
cu credință şi cu umilință, îi serbăm Acoperă- 
mântul ei cel luminos, lar tu, ca ceea ce ai putere 


nebiruită, izbăveşte-ne pe noi din toate nevoile, 
ca să strigăm ţie: Bucură-te, bucuria noastră, 
acoperă-ne pe noi de tot răul cu cinstitul tău 
Acoperământi 


Icosul 1: 


ulțimea Arhanghelilor şi a Îngerilor, 

M: Înaintemergătorul, cu Teologul şi 

cu Soborul tuturor sfinţilor, împreună cu tine, 

Împărăteasa lor, stând în biserica din Vlaherne 

şi ascultând rugăciunile tale pentru toată lumea, 
cu bucurie cântă ție: 





Bucură-te, bunăvoința Tatălui celui mai 
înainte de veci, 

Bucură-te, încăpere preacurată a lui Dum- 
nezeu, a Fiului cel fără de ani, 

Bucură-te, locuinţă umbrită de puterea Du- 
hului Sfânt, 

Bucură-te, mirare neîncetată a cetelor îngereşti, 

Bucură-te, spaima cea grozavă a puterilor 
celor întunecate ale iadului, 

Bucură-te, ceea ce eşti întâmpinată în 
văzduh de Heruvimii cei cu ochi mulţi, 

Bucură-te, cea ale cărei laude le cântă Se- 
rafimii cei cu câte șase aripi, 

Bucură-te, preabunule Acoperământ, 
căruia cu credință ne închinăm şi noi, neamul 
creștinesc, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământi 


Condacul al 2-lea: 


fântul Andrei cu Epifanie, văzându-te în 

biserică, în văzduh, rugându-te lui Dum- 

nezeu pentru creștini, au cunoscut că eşti Maica 

lui Hristos Dumnezeul nostru şi, căzând la 
pământ, cu credinţă s-au închinat sfântului tău 
Acoperământ, cântând: Aliluia! 


Icosul al 2-lea: 


nţelegere neînţeleasă ești Născătoare de 

Dumnezeu Fecioară întru apărarea po- 
porului ortodox, pentru aceasta vrăjmașii noștri nu 
se pricep cât de puternică este rugăciunea Maicii 
lui Dumnezeu, însă noi, bineștiind atotputernica 
ta apărare, cu umilință cântăm ție: 


Bucură-te cea preamilostivă, mângâierea tu- 
turor celor scârbiţi şi împovăraţi, 

Bucură-te, povăţuitoarea neadormită a tuturor 
celor orbiţi şi rătăciţi, 

Bucură-te, ceea ce cu rugăciunile tale de- 
grabă potoleşti mânia lui Dumnezeu, cea cu 
dreptate pornită asupra noastră, 

Bucură-te, ceea ce cu atotputernică amenin- 
jarea ta potolești patimile noastre cele rele, 

Bucură-te, puternică deșteptare a conștiin- 
țelor adormite, 





Bucură-te, cea prin care iadul suspină şi du- 
hurile răutății tremură, 

Bucură-te, cea prin care se deschid nouă, 
credincioșilor, porţile raiului, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământi 


Condacul al 3-lea: 


uterea Celui Preaînalt umbreşte pe cei 

ce cu credință și cu evlavie scapă la 
preaputernicul tău Acoperământ, căci numai ție, 
uneia, Preasfântă şi Preacurată Maică a lui Dum- 
nezeu, s-a dat a împlini toate cererile tale. Pentru 
aceasta, credincioșii de toate vârstele te slăvesc 
pe tine şi pe Fiul tău, cântând: Aliluia! 


Icosul al 3-lea: 


vând bogăţie de milostivire neîmpu- 

Ama, aur, pană la argile e 

mântului, le întinzi mână de ajutor, Născătoare 

de Dumnezeu Fecioară, Bolnavilor le dai vin- 

decare, celor ce pătimesc alinare, orbilor vedere 

şi tuturor le dai toate, fiecăruia după a lui tre- 
buinţă. Pentru aceasta cu mulțumire strigăm ţie: 

Bucură-te, tărie nesurpată şi ocrotirea tuturor 
creştinilor, 

Bucură-te, cea dintâi înfrumusețare a sfin- 
telor locașuri și altare, 

Bucură-te, îngrădirea cea sigură a tronurilor 
împărătești, 

Bucură-te, ajutătoare neadormită a căpete- 
niilor de orașe, 

Bucură-te, arhistrategă nebiruită a oștilor 


Bucură-te, oglindă sfântă a dreptăţii pentru 
judecătorii cei nemitamnici, 

Bucură-te, minte desăvârșită a învăţătorilor, 

Bucură-te, binecuvântarea caselor și a fami- 
liilor evlavioase, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământi 


Condacul al 4-lea: 


iind cuprinși de viforul multor nevoi, 

Născătoare de Dumnezeu Fecioară, tu 

ajută-ne nouă, Și stând înaintea feţei altarului 

Domnului şi ridicând mâinile tale, roagă-te ca 
Domnul, Împăratul slavei, să caute la nevred- 
nica noastră rugăciune, și să asculte cererile celor 
ce cheamă numele tău cel sfânt și cântă Fiului 
tău: Aliluia! 


Icosul al 4-lea: 


uzit-a Domnul Dumnezeu pe lisus al 
lui Navi rugându-se și a poruncit soa- 
relui de a stat până ce a biruit asupra vrăjmașilor 
lui. Şi acum Domnul lisus aude rugăciunile tale, 
Împărăteasă aleasă a Duhului Sfânt, Pentru aceasta 
şi noi păcătoşii, nădăjduind la Acoperământul tău, 
îndrăznim a cânta ție ca Maicii lui Dumnezeu: 
Bucură-te, cea luminată de Soarele cel veșnic, 
care ne luminezi pe noi cu Lumina cea neînserată, 
Bucură-te, ceea ce ai luminat tot pământul 
cu strălucirea preacuratului tău suflet, 
Bucură-te, ceea ce ai veselit toate cerurile 
prin curăţia trupului tău, 
Bucură-te, Acoperământul şi păstrarea sfin- 
telor locașuri ale lui Hristos, 

Bucură-te, luminarea și înțelepțirea păstorilor 
credincioși ai Bisericii, 

Bucură-te, povăţuitoarea monahilor şi a mo- 
nahiilor care neîncetat slujesc lui Dumnezeu, 

Bucură-te, liniştea cea netulburată a bătrâ- 
nilor evlavioși, 

Bucură-te, veselia cea tainică a fecioarelor şi 
a văduvelor ce trăiesc în curăţie, 

Bucură-te, bucuria noastră, acoperă-ne pe noi 
de tot răul cu cinstitul tău Acoperământi 


Condacul al 5-lea: 


AV focale fede ip tege Îe ori 
oarecând asupra lui Amalec, când ri- 
dica mâinile biruia Israel, iar când le lăsa în jos, 
atunci Amalec învingea. Însă, ajutat de cei ce-l 
sprijineau, a biruit pe vrăjmași. Tu, însă, o, Maică 
a lui Dumnezeu, ridicând mâinile tale la ru- 
găciune către Fiul tău, deși nesprijinită de ni- 
meni, totdeauna biruieşti pe vrăjmaşii creştinilor 
şi eşti scut nouă, celor ce cântăm Fiului tău; 
Aliluial 

Icosul al 5-lea: 


A v Age te pe tine cetele sfinților, stând 
în văzduh, în biserica din Vlaherne, 
ridicând mâinile la rugăciune către Fiul tău şi 
Dumnezeu, iar Arhanghelii cu Îngerii cântau ie 
cântare de mulțumire. Deci, prin mâinile tale 
cele mai sfinte decât ale lui Moise, întărește-ne 
şi pe noi, cei ce cu umilință cântăm ţie: 

Bucură-te, cea ale cărei mâini sunt ținute la 
rugăciune de însăși dragostea şi milostivirea ta 
cea către noi, 

Bucură-te, că înaintea ta nu pot să stea vrăj- 
mașii noștri văzuţi și nevăzuți, 

Bucură-te, ceea ce izgoneşti din adâncul 
sufletului nostru patimile și poftele cele rele și 
spurcate, 

Bucură-te, ceea ce fără ardere ţii pe mâinile 
tale focul cel dumnezeiesc al lui Hristos, și pe 
noi cei reci ne aprinzi cu el, 

Bucură-te, aleasă încununare a celor ce, cu 
întreagă înțelepciune, se luptă împotriva patimilor, 

Bucură-te, convorbirea cea de-a pururea cu 
cei ce se nevoiesc în post şi în tăcere, 

Bucură-te, grabnică ajutătoare a celor osteniți 
de mâhnire şi de întristare, 

Bucură-te, ceea ce ne dai harul umilinței și 
al răbdării, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământ! 


Condacul al 6-lea: 


ropovăduitor al harului tău celui neîm- 

puţinat şi al milelor tale s-a arătat Sfân- 
tul Roman, dulce cântătorul, când în vis a primit 
de la tine o foaie de hârție spre mâncare, prin 
care înjelepţindu-se, a început a cânta cu în- 
țelepciune întru slava ta şi a scris laude sfinţilor, 
cântând cu credință: Aliluia! 


Icosul al 6-lea: 


i Îsi Fecioară a lui Dumnezeu, din 
aurora dreptăţii, Soarele cel adevărat, lu- 
minând pe toţi cu înţelepciune de la Dumnezeu 
Fiul tău şi aducând la cunoștința adevărului pe 
cei ce au credinţă şi cântă ție: 





Bucură-te, ceea ce ai născut cu trup pe Hristos, 
puterea și înțelepciunea dumnezeiască, 

Bucură-te, ceea ce ai rușinat înţelepciunea 
cea deșartă a lumii acesteia şi pe cei orbiţi de 
dânsa îi povăţuiești la calea mântuirii, 

Bucură-te, păstrarea dreptei credințe și învă- 
țătoarea dogmelor ortodoxe, 

Bucură-te, ceea ce tai eresurile şi rătăcirile 
cele pierzătoare, 

Bucură-te, ceea ce ştii cele cu anevoie de 
prevăzut şi la vreme le spui celor ce se cuvine, 

Bucură-te, ceea ce ruşinezi pe cei mincinoşi 
şi prezicerile cele deșarte, 

Bucură-te, ceea ce în ceasul nedumeririlor 
ne pui în minte gândul cel bun, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământi 


Condacul al 7-lea: 


omnul atotvăzătorul şi îndelung-răbdă- 
torul, voind să arate adâncul cel ne- 
mărginit al iubirii Sale de oameni, te-a ales pe 
tine pentru a fi Lui Maică şi te-a făcut pe tine 
35 





creștinilor apărătoare nebiruită. Că după jude- 
cata lui Dumnezeu, chiar de ar fi cineva vredni€ 
de osândă, totuși, prin Acoperământul tău cel pu- 
ternic capătă vreme de pocăință și cântă: Aliluia! 


Icosul al 7-lea: 


inunate a arătat Domnul faptele Sale 
întru tine, Preacurată Maica Sa, când 
s-a arătat preaminunatul Acoperământ în mâinile 
tale, luminând mai mult decât razele soarelui şi 
acoperind poporul ce era în biserica din Vla- 
herne. Deci, văzând ei acest semn al milostivei 
tale apărări, cuprinși de spaimă și de bucurie, toți 
au cântat ție: 
Bucură-te, Acoperământ nefăcut de mână, 
care ca norul te-ai întins peste toată lumea, 
Bucură-te, ceea ce ai ţinut pe mâinile tale pe 
Fiul tău şi Arhiereul cel veşnic, 
Bucură-te, că prin aceasta ne arăţi milă şi 
har nouă, în Biserica Ortodoxă, 
Bucură-te, stâlp de nor care ne acoperi pe 
noi, credincioșii, ferindu-ne de toate ispitele şi 
de smintelile lumii, 





Bucură-te, stâlp de foc care ne arăţi nouă, 
tuturor, calea mântuirii, chiar și în mijlocul întu- 
necimii păcatelor, 

Bucură-te, vădită întărire a credincioșilor 
nevoitori, 

Bucură-te, înțelepțire tainică a robilor lui 
Dumnezeu celor tăinuiţi în mijlocul lumii, 

Bucură-te, ceea ce pe mine cel gol de fapte 
bune nu mă părăsești, ci cu Acoperământul tău 
şi cu harul tău mă miluiești, 

Bucură-te, bucuria noastră, acoperă-ne pe noi 
de tot răul cu cinstitul tău Acoperământi 


Condacul al 8-lea: 


Dee fete e e di n i 
biserica din Vlaheme, Îngerii te-au cântat, 
„Apostolii te-au preamărit, Soborul ierarhilor şi al 
cuvioșilor şi ceata sfintelor femei te-au lăudat, 
Înaintemergătorul şi cu Teologul s-au închinat, 
iar poporul ce era în biserică, cu veselie, a cântat: 
Aliluia! 





Icosul al 8-lea: 


omnul, Cel ce stăpânește toate cele de 

sus şi cele de jos, văzându-Te pe tine, 
Maica Sa, stând în biserică şi cu umilință ru- 
gându-te Lui, a zis: Cere, o, Maica Mea, că nu 
Mă voi întoarce dinspre tine, ci voi îndeplini 
cererile tale şi voi milui pe toţi care cântă ţie: 

Bucură-te, chivot al Legii întru care se păs- 
trează sfințirea a tot neamul omenesc, 

Bucură-te, năstrapă preasfântă întru care se 
păstrează pâinea vieţii veşnice pentru cei flă- 
mânzi de dreptate, 

Bucură-te, vasule cu totul de aur, întru care 
s-a gătit pentru noi Trupul şi Sângele Mielului 
Dumnezeiesc, 

Bucură-te, ceea ce iei în atotputernicele tale 
mâini pe cei părăsiți de doctori, 

Bucură-te, ceea ce ridici din patul durerii pe 
cei slăbiţi cu trupul, dar nu cu duhul şi cu credința, 

Bucură-te, ceea ce dai înţelegere și lumină 
celor ce sunt întunecaţi la minte, 

Bucură-te, ceea ce cu înţelepciunea Ta ne îm- 
piedici din calea cea rea a păcatelor și a patimilor, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământi 


Condacul al 9-lea: 


oată firea îngerească îți aduce laudă, 
pentru că eşti cu adevărat Maica lui 
Dumnezeu şi apărătoarea tuturor celor ce se roagă 
ţie. Tu, cu Acoperământul tău cel dumnezeiesc, 


pe cei drepți îi veselești, pe păcătoși îi aperi, pe 
cei din primejdii îi izbăveşti şi te rogi pentru toţi 
credincioșii care cântă: Aliluial 


Icosul al 9-lea: 


itorii cei mult vorbitori ca niște pești 

iră de glas nu se pricep cum să laude 

după vrednicie praznicul cel mare al preacinsti- 

tului tău Acoperământ, căci toate cele grăite de 

dânșii nu sunt în stare nici a număra îndurările 

tale. Dar noi, văzând nenumăratele tale bine- 
faceri, cu bucurie cântăm ție: 

Bucură-te, ceea ce ne păzeşti de molimă şi 
de bolile cele aducătoare de moarte, 

Bucură-te, ceea ce păzești orașele și satele de 
cutremurul cel năpraznic al pământului, 

Bucură-te, ceea ce cu mână tare ne izbăvești 
pe noi din revărsarea apelor și din cufundare, 

Bucură-te, ceea ce cu roua rugăciunilor tale 
ne izbăveşti pe noi de arderea focului, 

Bucură-te, ceea ce ne scapi de foametea cea 
duhovnicească, hrănindu-ne cu pâinea vieţii, 

Bucură-te, ceea ce abaţi de la capul nostru 
loviturile fulgerului şi ale trăsnetului, 

Bucură-te, ceea ce ne mântuiești pe noi de 
năvălirea celor de alt neam și de ucigașii cei 
tăinuiți, 

Bucură-te, ceea ce prin pace și prin dragoste 
ne izbăveşti de vrăjmașii cei de o credință cu 
noi şi de vrăjmășia casnică, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământ! 





Condacul al 10-lea: 


d să mântuiască neamul omenesc 

din înşelăciunea vrăjmașului, Domnul 

cel iubitor de oameni te-a dăruit pe tine să fii Maică 

nouă, pământenilor, Tu să fii nouă ajutor, aco- 

perământ şi scutire, celor întristaţi mângâiere, 

celor mâhniţi bucurie, celor asupriţi apărătoare și 

să scoţi din adâncul păcatelor pe toţi care cântă; 
Aliluial 


Icosul al 10-lea: 


reasfântă Împărăteasă, cu îngerii stai îm- 
| Penale 
primeşte pe tot omul ce se roagă Ție şi cheamă 
numele meu întru ajutor, ca să nu plece nimeni 
de la faţa mea neajutat şi neascultat”, Această 
rugăciune auzind-o adunarea sfinţilor cu mul- 
fumire strigă ție: 
pucură-te, ceea ce dăruieşti cu roade bine- 
cuvântate pe cei ce lucrează cu dreptate şi cu 
inimă curată, 





Li] 


Bucură-te, ajutătoarea și răsplătirea tuturor 
celor ce fac neguţătorie cu dreptate, 

Bucură-te, mustrarea tuturor călcătorilor de 
jurământ şi a celor ce agonisesc cu nedreptate, 

Bucură-te, grabnică ajutătoare celor ce sunt 
în primejdii pe uscat și pe ape, 

Bucură-te, ceea ce veselești cu roadele cre- 
dinței pe părinţii cei fără de copii, 

Bucură-te, hrănitoarea cea nevăzută a celor 
sărmani, 

Bucură-te, apărătoarea cea tare a celor ce sunt 
robiţi și izgoniți, 

Bucură-te, îngrijitoarea cea neadormită a celor 
ce sunt în legături şi în temnițe, 

Bucură-te, bucuria noastră, acoperă-ne pe noi 
de tot răul cu cinstitul tău Acoperământ! 


Condacul al 11-lea: 


ântarea noastră cea cu umilință auzind-o, 
ia aminte la smerita noastră rugăciune, 
Născătoare de Dumnezeu Fecioară, că pe tine te 
rugăm: Nu trece cu vederea glasul robilor tăi, La 





tine năzuim în năpaste, în mâhniri şi în neca- 
zurile noastre și înaintea ta stând, cu lacrimi ne 
rugăm şi cântăm: Aliluia! 


Icosul al 11-lea: 


iclie primitoare de lumină văzându-te 
pe tine la rugăciune în văzduh, în biserica 
din Vlaherne, poporul ce era de faţă a strigat: 
„De unde este nouă aceasta ca să vină Maica 
Domnului nostru aicit”, lar Sfântul Andrei cu 
Epifanie cu smerenie către tine se rugau zicând: 


Bucură-te, dătătoarea cea fără de zavistie a 
tuturor darurilor celor pământești şi sufleteşti, 

Bucură-te, credincioasă mijlocitoare a păcă- 
toşilor celor ce pun început de pocăință, 

Bucură-te, pururea împreună ajutătoare a 
celor ce se luptă împotriva patimilor și a curselor 
diavoleşti, 

Bucură-te, nevăzută îmblânzire a stăpânilor 
tirani şi cu nărav de fiară, 

Bucură-te, odihnă şi bucurie tainică a robilor 
blânzi și primitori, 

Bucură-te, liniștea preadorită a căsătoriților 
credincioși, 

Bucură-te, grabnică și fără suferință dezle- 
gare a maicilor născătoare de prunci, 

Bucură-te, Maică, ajutătoarea noastră în ceasul 
sfârşitului nostru, 

Bucură-te, bucuria noastră, acoperă-ne pe noi 
de tot răul cu cinstitul tău Acoperământi 


Condacul al 12-lea: 
arul cel dumnezeiesc cere-l nouă de la 


Fiul tău şi Dumnezeul nostru, Întinde 
nouă mână de ajutor, Depărtează de la noi pe tot 
vrăjmaşul și potrivnicul. Împacă viaţa noastră ca 
să nu pierim cumplit și fără de pocăință și pri- 
meşte-ne în sălașele cele veșnice ocrotitoarea 
noastră, ca bucurându-ne să cântăm: Aliluial 


Icosul al 12-lea: 


d puternicul tău Acoperământ, te 

lăudăm ca pe o mare solitoare a noastră 

şi ne închinăm ţie, ceea ce te rogi pentru creştini, 

Noi credem şi nădăjduim că vei cere de la Fiul 
tău şi Dumnezeul nostru bucuria cea vremelnică 
şi cea veşnică, pentru noi toţi, cei ce cu dragoste 
cântăm ție: 

Bucură-te, tare apărătoare a toată lumea, 

Bucură-te, sfinţirea tuturor stihiilor cerești şi 
pământești, 

Bucură-te, binecuvântarea tuturor timpurilor 
anului, 

Bucură-te, călcarea curselor şi ispitelor ce vin 
de la trup, de la lume și de la diavolul, 

Bucură-te, preaputernică împăcare a celor 
învrăjbiţi, 

Bucură-te, ceea ce te înduri de cei dispreţuiți 
şi lepădaţi, 

Bucură-te, ceea ce ridici din groapa pierzării 
pe cei deznădăjduiţi, 

Bucură-te, bucuria noastră, acoperă-ne pe 
noi de tot răul cu cinstitul tău Acoperământi 


Condacul al 13-lea: 


„ preacântată Stăpână, Preacurată 
Fecioară, Născătoare de Dumnezeu, 

la tine ridic ochii sufletului şi ai trupului meu, către 
tine întind mâinile mele cele slabe și din adâncul 
inimii strig ție: Caută la credinţa și la umilința 
sufletului meu. Acoperă-mă cu atotputernicul 
tău Acoperământ şi mă izbăvește de toate ne- 
voile, iar în ceasul sfârșitului meu să stai lângă 
mine, o, întru tot bună Stăpână, şi să mă izbă- 
veşti de chinurile cele gătite pentru păcatele mele, 
ca, mântuindu-mă, pururea să cânt: Aliluia! (acest 
Condac se zice de trei ori), 


Apoi se zice iarăși Icosul întâi: Mulțimea Arhan- 
ghelilor,.. și Condacul întâi: Împărătesei celei alese... și se 
face otpustul. După aceea se citește această: 


Rugăciune către 
Preasfânta Născătoare de Dumnezeu 


„ Preacurată Maică a Domnului, a pu- 
terilor de sus, Împărăteasa cerului și a 
pământului, atotputernică apărătoare și tărie a 
noastră, primeşte această cântare de laudă și de 
mulțumire de la noi, nevrednicii robii tăi. Înalţă 





rugăciunile noastre la tronul lui Dumnezeu şi 
Fiul tău, ca să fie milostiv nedreptăţilor noastre, 
Să adauge harul Său tuturor celor ce cinstesc prea- 
cinstit numele tău și cu credinţă și cu dragoste se 
închină făcătoarei de minuni icoanei tale, Că nu 
suntem vrednici să fim miluiţi de Dânsul și pen- 
tru aceasta năzuim la tine, că ești acoperitoarea 
noastră și grabnică ajutătoare. 

Auzi-ne pe noi, cei ce ne rugăm ție, ocro- 
teşte-ne pe noi cu atotputernicul tău Acoperă- 
mânt şi cere de la Dumnezeu Fiul tău să dea 
păstoriţilor noștri sfinţenie, ca să privegheze și să 
ocârmuiască sufletele noastre, ocârmuitorilor de 
orașe înțelepciune și putere, judecătorilor, drep- 
tate și necăutare la faţă, învăţătorilor minte și 
smerită înţelepciune, asupriilor, răbdare, asupri- 
torilor, frică de Dumnezeu, celor mâhniţi răbdare 
şi bucurie duhovnicească, neînfrânaţilor înfrânare, 
şi nouă, tuturor, duhul înțelepciunii și al cucemiciei, 
duhul milostivirii şi al blândeții, duhul curăţiei 
şi al dreptăţii, 

Asa, Doamnă preasfântă, milostiveşte-te asupra 
noastră și asupra neputinciosului tău popor. Pe 

cei rătăciți povăţuieşte-i pe calea cea bună, pe cei 
bătrâni îi sprijinește, pe prunci îi păzeşte şi pe 
noi, pe toţi, ne apără şi ne ocrotește cu milosti- 
virea ta, Pe toţi, scoate-ne din adâncul păcatului 
şi ne luminează ochii inimii noastre spre căutarea 
mântuirii. Milostivă fii nouă aici, în această viață, 
iar la înfricoșătoarea judecată să te rogi pentru 
noi către Fiul tău și Dumnezeul nostru. Că tu, 
Doamnă, eşti slava celor cerești şi nădejdea pă- 
mântenilor. Tu eşti, după Dumnezeu, nădejdea 
şi apărătoarea noastră, a tuturor celor ce ne rugăm 
ţie cu credință, Deci ne rugăm ție, Atotputernică 
ajutătoarea noastră, şi ție ne predăm pe noi 
înşine, unul pe altul și toată viaţa noastră, acum 
şi pururea şi în vecii vecilor, Amin, 
Împărăteasa mea cea preabună şi nădejdea 
mea, Născătoare de Dumnezeu, primitoarea să- 
racilor şi ajutătoarea străinilor, bucuria celor mâh- 
niţi şi acoperitoarea celor necăjiţi, vezi-mi nevoia, 
vezi-mi mâhnirea, ajută-mi ca unui neputincios, 
hrănește-mă ca pe un străin, necazul meu îl ştii, 
deci dezleagă-l precum voieşti, că n-am alt ajutor 

afară de tine, nici altă mângâiere bună, ci numai 
pe tine, Maica lui Dumnezeu, ca să mă păzești 
şi să mă acoperi, în vecii vecilor, Amin, 
Preacurată Doamnă Stăpână, de Dumnezeu 
Născătoare Fecioară, care poţi face tot binele, 
primeşte aceste cinstite daruri, care se cuvin nu- 
mai ţie, de la noi nevrednicii robii tăi, Ceea ce 
eşti aleasă din toate neamurile și te-ai arătat mai 
înaltă decât toate făpturile cerești şi pământești. 
Căci pentru tine a fost cu noi Domnul puterilor 
şi prin tine am cunoscut pe Fiul lui Dumnezeu și 
ne-am învrednicit de Sfântul Trup şi de Prea- 
curatul Lui Sânge. Pentru aceasta fericită ești în 
neamurile neamurilor, Ceea ce ești de Dum- 
nezeu fericită, mai luminată decât Heruvimii şi 
mai cinstită decât Serafimii, Şi acum, Preasfântă 
Stăpână de Dumnezeu Născătoare Fecioară, întru 
tot lăudată, nu înceta a te ruga pentru noi, ne- 
vrednici robii tăi, ca să ne izbăvim de sfatul celui 
înşelător şi de toată primejdia, și să fim păziți nevă- 
tămaţi de toată lovirea cea înveninată a diavolului, 
ci până în sfârșit cu rugăciunile tale păzește-ne 

pe noi neosândiţi, Ca prin paza şi cu ajutorul tău 
fiind mântuiţi, slavă, laudă, mulţumită şi în- 
chinăciune, pentru toate să înălțăm, Unuia în 
Treime Dumnezeu, Ziditorul tuturor, acum și 
pururea şi în vecii vecilor, Amin. 

